L-UE tapprova l-vaċċin tal-Johnson & Johnson li jingħata f'doża waħda L-Aġenzija Ewropea tal-Mediċini rrakkomandat l-approvazzjoni tar-raba' vaċċin kontra l-Coronavirus sabiex jintuża fl-istati membri tal-Unjoni Ewropea. Il-vaċċin tal-Johnson & Johnson u se jibda jingħata f'doża waħda. L-aġenzija tal-Unjoni Ewropea approvat l-użu ta' din it-tilqima għal dawk li għandhom 'il fuq minn 18-il sena. Dan il-vaċċin huma r-raba' wieħed approvat għall-użu fost l-istati membri fl-Unjoni Ewropea. Madwar 200 miljun doża ta' dan il-vaċċin ġew ordnati u mistennija jiġu ordnati miljuni oħrajn, iżda f'dan l-istadju mhuwiex magħruf meta dawn se jkunu qegħdin jitqassmu. Min-naħa tagħha l-President tal-Kummissjoni Ewropea Ursola Von der Leyen qalet li "aktar vaċċini siguri u effettivi" jinsabu fi triqithom lejn l-Ewropa. L-Amerika, il-Kanada u l-Bahrain ukoll approvaw dan il-vaċċin.